Document ID: 32010R0725

A BIZOTTSÁG 725/2010/EU RENDELETE
(2010. augusztus 12.)
a 2009. évben a 847/96/EK tanácsi rendelet 4. cikke (2) bekezdésének megfelelően visszatartott mennyiségeknek a 2010. évi halászati kvótákhoz való hozzáadásáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a teljes kifogható mennyiség és kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendeletre (1) és különösen annak 4. cikke (2) bekezdésére,
mivel:
(1)
A 847/96/EK rendelet 4. cikkének (2) bekezdése értelmében a tagállamok valamely kvóta alkalmazása szerinti év október 31-ig kérhetik a Bizottságot, hogy a következő évre való átcsoportosítás céljából tartsa vissza a kvóta legfeljebb 10 %-át. A Bizottság a visszatartott mennyiséget hozzáadja a megfelelő kvótához.
(2)
A közösségi halászhajók egyes mélytengeri halállományokra vonatkozó halászati lehetőségeinek a 2009. és 2010. évre történő meghatározásáról szóló, 2008. november 28-i 1359/2008/EK tanácsi rendelet (2), a bizonyos halállományokra és halállománycsoportokra vonatkozó, a Balti-tengeren alkalmazandó halászati lehetőségeknek és kapcsolódó feltételeknek a 2009. évre történő meghatározásáról szóló, 2008. november 28-i 1322/2008/EK tanácsi rendelet (3), a bizonyos halállományokra vonatkozó, a Fekete-tengeren alkalmazandó halászati lehetőségeknek és kapcsolódó feltételeknek a 2009. évre történő meghatározásáról szóló, 2008. november 10-i 1139/2008/EK tanácsi rendelet (4) és a fogási korlátozások hatálya alá tartozó vizeken tartózkodó közösségi hajókra és a közösségi vizekre bizonyos halállományok és halállománycsoportok tekintetében alkalmazandó halászati lehetőségeknek és a kapcsolódó feltételeknek a 2009. évre történő meghatározásáról szóló, 2009. január 16-i 43/2009/EK tanácsi rendelet (5) megállapítja az egyes állományokra vonatkozó 2009. évi kvótákat, valamint meghatározza, mely állományokra vonatkozhatnak a 847/96/EK rendeletben előírt intézkedések.
(3)
Az 1359/2008/EK rendelet, a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek és a kapcsolódó feltételeknek a 2010. évre történő meghatározásáról szóló, 2009. november 20-i 1226/2009/EK tanácsi rendelet (6), a bizonyos halállományokra vonatkozó, a Fekete-tengeren alkalmazandó halászati lehetőségeknek és a kapcsolódó feltételeknek a 2010. évre történő meghatározásáról szóló, 2009. november 27-i 1287/2009/EK tanácsi rendelet (7) és a fogási korlátozások hatálya alá tartozó vizeken tartózkodó uniós hajókra és az uniós vizekre bizonyos halállományok és halállománycsoportok tekintetében alkalmazandó halászati lehetőségeknek a 2010. évre történő meghatározásáról szóló, 2010. január 14-i 53/2010/EU tanácsi rendelet (8) megállapítja az egyes állományokra vonatkozó 2010. évi kvótákat.
(4)
A 847/96/EK rendelet 4. cikkének (2) bekezdése alapján egyes tagállamok 2009. október 31. előtt kérték, hogy 2009-es kvótájuk egy részét visszatarthassák és átcsoportosíthassák a következő évre. Az említett rendeletben megjelölt határokon belül a visszatartott mennyiségeket ezért indokolt hozzáadni a 2010. évi kvótához.
(5)
Az e rendeletben előírt intézkedések összhangban vannak a halászati és akvakultúra-ágazati bizottság véleményével,
ELFOGADTA EZT A RENDELETET:
1. cikk
Az 1359/2008/EK, az 1226/2009/EK, az 1287/2009/EK és az 53/2010/EU rendeletben megállapított 2010. évi kvótákat az I. mellékletben foglaltaknak megfelelően növelni kell.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. augusztus 12-én.

Labels: 12
11
6